JohanHeinsen/ENO huggingface dataset:
Aalborg Stiftstidende, 1838-04-09
Blandede Efterretninger. Cancelliet har, i Anledning af et i Kjøbenhavnsposten af 21de Marts indført Stykke, der omhandler en intenderet Forsamling af de slesvigske og holstenske Stænderdeputerede i Eckernforde d. 7de April, anmodet Politiretsassessor Reiersen om at paalægge Redacteuren af Kjøbenhavnsposten, at opgive, hvorfra han har ommeldte Efterretning. - J Anledning heraf erklærer Redacteuren, at, uagtet han anseer Cancelliet for uberettiget til at paalægge ham for samme at opgive Kilden til de Efterretninger, han maatte meddele i det af ham redigerede Blad, Kjøbenhavnsposten, finder han dog i nærværende Tilfælde ingen Betænkelighed ved, uden dog derved paa nogen Maade at ville binde sig for fremtidige Tilfælde, at meddele den Oplysning, at den omspurgte Artikel, betræffende en intenderet Forsamling af de slesvigske og holstenske Stænderdeputerede i Eckernforde d. 7de April, saaledes som ogsaa det under Artiklen satte Mærke 1. N. Z. noksom udviser, er taget af Hamburger nene Zeitungt. At Uhrmager Pagh, der var tiltalt for Mordbrand, af Hof= og Stadsretten frifandtes for videre Tiltale, har sikkert vakt almindelig Forundring, efter de Fortællinger, der have circuleret om de under Sagen oplyste Omstændigheder.
Aalborg Stiftstidende, 1838-04-09
Hvorvidt Høiesteret, hvortil Sagen naturligviis vil blive indanket, vil komme til samme Resultat, vil Tiden lære. J alt Fald er der ingen Deel af Lovgivningen, der mere trænger til den offentlige Menings Understøttelse, end netop Anordningerne om Mordbrand, og det skal derfor ikke undre os, om det f. Ex. skulde, efter at Dommen er bleven bekjendt, blive almindelig Skik, i Leiecontracter udtrykkelig at indføre den Betingelse, at Værten ikke maatte i sit Huus optage den nævnte Uhrmager Pagh, hvilket formeentlig vilde være en aldeles lovlig Overeenskomst, og conseqvent gjennemført vilde indeholde et kraftigt Middel mod et Onde, der stedse meere synes at gribe om sig. Vi ville foreslaae Udgiverne af de 2 nye Formularbøger at optage en saadan Clausul i Exemplerne paa Leiecontracter. (Kbhp.) Dhrr. Cand. theol. Christian Winther og Overlærer, ved Metropolitanskolen F. C. Olsen, have paataget sig at samle og udgive Prof. Paul Møllers poetiske og videnskabelige Arbeider, ledsagede af hans Biographi, i hvilken Anledning de offentlig anmode Enhver, der maatte eie utrykte Digte eller Breve fra den Afdødes Haand, at overlade dem disse til Afbenyttelse. Reebslager A. J. Richardt i Kbhvn. er forundt udelukkende Bevilling til i 5 Aar i Kongeriget Danmark at forfærdige Ratliner af raae Oxehuder. Et Tog af Laplændere, under Anførsel af en laplandsk Kæmpeqvinde, den for sin ualmindelige Længde bekjendtLaplænderinde Stine Caisa, kan med det første ventes til Kjøbenhavn.
Aalborg Stiftstidende, 1838-04-09
Natten til 10de Marts afbrændte en Bondegaard i Mæhren Sogn, under Høfdinggaard, aldeles, tilligemed Besætning. Jlden formodes paasat, og Manden, som beboede Gaarden, sidder arresteret i Nestved. (Nestved Ugebl.)
Aalborg Stiftstidende, 1838-04-09
Bekjendtgjørelser. Det blev min tunge Lod, at meddele Familie og deeltagende Venner min eneste, kjære Søns, Hans Christoph Møllers Død, i en Alder af 22 Aar og 8 Da ge, paa Tilbagereisen fra Ostindien til Hamborg, under Skibets Ophold i Falmouth i England. Nu, da de gladeste Udsigter for hans Fremtid smillede ham imode, og saaledes mig i min svage Alderdom en Støtte og Trost, modtog jeg, istedetfor hans forventende Hjemkomst, med sidste Post fra Hamborg denne sørgelige Efterretning. Aalborg, den 7de April 1838. Broder Møller.
Aalborg Stiftstidende, 1838-04-09
Jgaar Aftes Kl. 8 3/4 hensov, blid og rolig, min gode og retskafne Kone, Johanne Cathrine, født Sand, i hendes 78de Aar. J 23 Aar deelte hun Livets Sorger og Glæder med mig. Dette bekjendtgjøres sørgeligst Familie og Venner. Aalborg, den 9de April 1838. Anders Møller.
Aalborg Stiftstidende, 1838-04-09
Et a to meublerede Værelser, i en reel Gade, ønskes tilleie i maanedsviis. Billetter, mk. H, bedes indlagte paa Adressecontoiret.
Aalborg Stiftstidende, 1838-04-09
Havespader faaes billige hos A. Hassing. paa Nytorv.
Aalborg Stiftstidende, 1838-04-09
Speilglas af flere Dimensioner faaes til nedsatte Priser hos A. Hassing.
Aalborg Stiftstidende, 1838-04-09
En god Jissang kan kjøbes billig af Bager Bach.
Aalborg Stiftstidende, 1838-04-09
Extra godt østersøisk Hørfrö sælges hos L. M. Cohen.
Aalborg Stiftstidende, 1838-04-09
Hos en Embedsmand paa Landet er for en duelig St. minarist, der tillige skriver en smuk Haand, til 1ste Mai eller saasnart skee kan, en Plads ledig som Huuslærer naar Attester og Duelighed indsendes og Conditionerne opgives. Adressecontoiret anviser.
Aalborg Stiftstidende, 1838-04-09
Godt Havrehalm kan faaes tilkjøbs paa Nordal.
Aalborg Stiftstidende, 1838-04-09
Chocolade, udarbeidet til den fuldkomneste Fiinhed i B. Chr. Beichmanns Fabrications-Handels Damp Chocolade-Fabrik ved Kjöbenhavn erholdes til Fabrikpriserne 2 Mk. 4 Sk. a 8 Mk. pr. Pd. hos Dhrr. H. S. Karup i Frederikshavn, Kjöbmand Hiiche i Hjörring, A. Lund i Thisted, F. Schade i Nykjöbing paa Morsö, R. Andrup i Lemvig, L. K. Dam, gaard i Skive, F. Berthelsen i Lögstøer, C. C. Lohmann i Hobro samt Th. v. Spreckelsen i Aalborg. Det bemærkes, at Chocoladen fabrikeres ved Paavirkningen af en Dampmaskine til 6 Hestes Kraft, i dobbelt tillukkede og ved Damp opvarmede Pander, i et eget dertil indrettet Værelse, der er afsondret fra selve Dampmaskinens Locale, at der paa det Omhyggeligste sörges for, at Ingredientserne ere af bedste Sort og staae i et passende Forhold til hverandre, samt at Fabricatet i enhver Ilenseende er smagfuldt udstyrret.
Aalborg Stiftstidende, 1838-04-09
Jfølge Vedkommendes Begjæring bliver den Gaard i Guldager, Vreilev Sogn, med Jord af Hartkorn 3 Tdr. 2 Skpr. 2 1/2 Alb., der af Hans Andersen Rokholm besiddes som Fæster, stillet til Bortsalg ved en eneste Auction, som afholdes paa Gaarden selv Onsdagen den 25de April førstkommende, om Formiddagen Kl. 10. Lysthavende indbydes. Borglum Herredscontoir i Hjørring, den 4de April 1838. Sparck.
Aalborg Stiftstidende, 1838-04-09
Tirsdagen den 10de April næstkommende, om Formiddagen Kl. 10, og følgende Dag, bliver, i Kjøbmand David Baggesens Stervbogaard, Nr. 134 ved Vesteraa, afholdt offentlig Auction til Bortsalg af circa 600 Tdr. Havre, circa 200 Tdr. saltet Flæsk og Kjød, en betydelig Deel tomme Sildtønder, Halvtønder, Fjerdinger og Ottinger, flere Hundrede Stkr. saltede Huder, en complet Silde vaad med Tilbehør, en Deel tørre Bord, noget Tømmer, circa 16 Tdr. Salt og nogle gamle Skibsmaterialier m.m. m.; hvilket herved til Liebhaberes Efterretning bekjendtgjøres. Aalborg, den 31te Marts 1838. A. Mørch, Jfølge Reqvisition fra Hr. Secretair, Herredsfoged Eberling i Viborg, bliver den Stervboet efter Skipper Peder Jensen af Qvols tilhørende Jagt, Mette Kirstine kaldet, drægtig 14 Commercelæster, beliggende i Nyhavn her ved Byen, med Takkelage, staaende og løbende Redskaber og Inventarium, stillet til Bortsalg ved offentlig Auction, som afholdes paa Raadstuen her i Staden, Fredagen den 27de i denne Maaned, om Formiddagen Kl. 10. Hvilket herved bekjendtgjøres. Aalborg, den 9de April 1838. A. Mørch.
Aalborg Stiftstidende, 1838-04-11
Gudstjeneste. Skjærtorsdag prædiker til Høimesse i Budolphi Kirke Hr. Pastor Boesen; i Frue Kirke Hr. Pastor Fogh. - Til Aftensang i Budolphi Kirke Hs. H. Hr. Stiftsprovst, Dr. Hald, i Frue Kirke Hr. Stud. theol. Bock. - J Nørre-Tranders Kirke Kl. 9 1/2 Hs. H. Hr. Provst Hertel. - J Sønder-Tranders Kirke Kl. 1 Hr. Pastor Fogh. Langfredag prædiker til Høimesse i Budolphi Kirke Hs. H. Hr. Stiftsprovst, Dr. Hald, i Frue Kirke Hs. H. Hr. ProvsHertel. - Til Aftensang i Budolphi Kirke Hr. Pastor Boesen; i Frue Kirke Hr. Pastor Fogh. - J Sønder-Tranders Kirke Kl. 9 1/2 Hr. Pastor Fogh. - J Nørre-Tranders Kl. 11, Hs. H. Hr. Provst Hertel. - J Hospitalet Kl. 9 1/2 Hr. Pastor Boesen.
Aalborg Stiftstidende, 1838-04-11
Spanien. Jfølge en Telegraphdepesche, som grunder sig paa et Brev fra St. Sebastian af 25de Marts, skal General Latre have indhentet Expeditionen under Grev Negro og tvunget den til en Træfning, i hvilken begge Hærførere bleve saarede. General Latre har gjort endeel Carlister til Fanger, med hvilke han er indtruffen til Santander. Hans Divisions Hovedqvarteer er nu i Potes. Paa Grændsen vil man vide, at Christinerne trække mange Tropper sammen ved Hernani, Jrun og Oparzum, for at gjøre et Angreb paa Carlisternes Linier ved Andoain.
Aalborg Stiftstidende, 1838-04-11
Ministeriet har forelagt Cortes et tidligere omtalt Udkastil et stort Laan paa 500 Millioner Realer. Underhandlinger derom ere indledte med Huset Lafitte, efter andre, Aguado. Til Pant for Renter og Capital skal stilles Sikkerhed i Jndkomsterne af Minerne i Almaden og Linares og den største Deel af Halvøens og Øernes andre Jndtægts=Kilder.
Aalborg Stiftstidende, 1838-04-11
Holland. J Generalstaternes Møde den 2den April erklærede Udenrigsministeren sig af Kongen bemyndiget til at tilkjendegive Forsamlingen, at der nu ikke var nogen Grund mere til at holde den Meddelelse, som i den hemmelige Committee var gjort Generalstaterne, om at Kongen havde authoriseret sin Gesandt i London til at undertegne de 24 Artikler og at en Note desangaaende var tilstillet den londonske Conferents hemmelig. Dagen derpaa erklæredes Generalstaterne af Indenrigsministeren, paa Kongens Vegne, for prorogerede.
Aalborg Stiftstidende, 1838-04-11
Neapel. De meest foruroligende Rygter ere i Omløb. Der tales om vigtige Meddelelser, som Regjeringen har erholdt fra en Nabostat. fængslede; efter deres Udsagn og forefundne Papirer viser det sig, at der er organiseret en Sammensværgelse igjennem hele Jtalien og navnlig i Neapel og Sicilien. Politiministeten del Caretto er pludselig reist til Rom, for der at anstille de nøieste Undersøgelser, ligesom der ogsaa i den seneste Tid have fundet hemmelige Arrestationer Sted i Neapel, hvor Antallet af Fængslede i de forskjellige Arrester i den sidste Maaned skal have formeret sig betydeligt. - Kongen, som nylig var afreist paa en Dampbaad, som det hed, for at bereise Kysten, er rigtig indtruffen i Messina paa Sicilien, hvorfra han gaaer til Syracus og dernæst til Palermo. Rimeligviis vil han ved sin personlige Nærværelse søge at lette Jndførelsen af nogle væsentlige nye Forandringer i Forfatningen og Forvaltningen.
Aalborg Stiftstidende, 1838-04-11
Preussen. De Forhaabninger, man havde gjort sig om at opretholde den kirkelige Fred i Posen, ere desværre blevne uopfyldte, og den Gjæring, som Erkebispens Hyrdebreve have afstedkommet, har paa nogle Steder, saavelsom i Posen selv, foranlediget beklagelige Uordener, saa at, efter hvad man forsikkrer, den militaire Magt har maattet blande sig deri. Erkebispen selv er, som Følge af, at han har vægret sig ved at tilbagekalde sit Hyrdebrev, afsat, og et Rygte siger endog, at han er sængslet. Vel er det troligt, at det ei vil komme til noget alvorligere Udbrud, men den allerede noksom betydelige religiense Gjæring erholder ved denne nye Strid i den modsatte Kant af Riget ny Næring, saa at Preussen, for at vedligeholde den indre Fred og lykkelige Rolighed, det saalænge nød, maa skride til Anvendelsen af nye Forholdsregler. Betragtet fra den nyeste Statsrets Standpunct er Regjeringens Sag af høieste Jnteresse for Menneskeheden og det er vigtigt for den fremskridende Aands=Udvikling at gaae seierrig ud af denne Kamp, da Rom med saamegen Stivfindethed staaer paa den historiske Ret, som Bogstaven giver det. Der tales om at forstærke Garnisonerne i Posen og Gnesen betydeligt.
Aalborg Stiftstidende, 1838-04-11
Orienten. Urolighederne i Syrien og Mehemed Alis Troppers vanskelige Stilling der paa Stedet bekræftes fra alle Kanter. Jbrahim Pascha er vel ikke død, men meget syg i Aleppo Han har desuagtet erklæret paa det Bestemteste, at han, saasnart han har gjenvundet sit Helbred, vil tilintetgjøre alle de oprørske Forsøg. Hvorvidt dette vil lykkes ham, maae Tiden lære. Bjergbeboerne have reist sig i Masse og anholdt om Portens Beskyttelse. De ægyptiske Tropper befinde sig i en Art Opløsningstilstand. Vicekongen selv, som ventedes 1 i Alexandrien, var endnu den 9de ikke indtruffen der, hvilket gav det Rygte Næring, at der ogsaa i Ægypten vare udbrudte Uroligheder. Saaledes spændes Opmærksomheden meer og meere paa Orienten, hvor russiske, engelske og franske Jnteresser krydse hinanden paa saamange Maader. Porten vil uden Tvivl drage Fordeel af disse Omstændigheder; dens Rustninger tilsøes ere betydelige og tillands bevæger en Hær paa 15,000 Mand, med et betydeligt Artilleri, ved hvilket nogle af de preussiske i tyrkisk Tjeneste optagne Officerer befindes, sig ned mod Syrien. Der gives ikke Faa, som formene, at England ikke er ganske fremmed for, hvad der foregaaer i Syrien og Arabien, og at det stræber efter at hævde Porten dens velgrundede Ret til disse Provindser.
Aalborg Stiftstidende, 1838-04-11
Asien.
Aalborg Stiftstidende, 1838-04-11
Fra Constantinopel meldes: Det synes at være vist, at de paa den circassiske Kyst stationerede russiske Troppeafder linger blive gaaede haardt paa Klingen af Bjergfolkene og at de, af Mangel paa Levnetsmidler og Munition, ere blevne tvungne til at forlade nogle vigtige Positioner; at imidlertid Gelendschik selv skulde være falden i Circassiernes Hænder, omtvivles af Mange; endskjøndt de overeensstemmende Beretninger af flere Søfolk, som komme fra det sorte Hav synes at bekræfte det. De Troppemasser, som Rusland trækker sammen paa den høire Bred af Kuban, lade forudsee, at dette mægtige Rige har ifinde at føre en Hævnkrig mod de endnu uafhængige Stammer i Egnen af Kaukasus for ved Underkastelse eller Udryddelse at tage Bod for det Tab og Uheld, det har havt.
Aalborg Stiftstidende, 1838-04-11
Blandede Efterretninger. Dronningen af Englands Kroning skal nu være fastsat til den 21de Junii.
Aalborg Stiftstidende, 1838-04-11
Officielle Beretninger meddele, at Oversvømmelsen i Pesth. kun har levnet 1147 Huse i ubeskadiget Stand, medes 827, ere stærkt beskadigede og 2281 styrtede sammen. Af 327. Bygninger stode kun de udvendige Mure. J Gran styrtede 814 Huse aldeles sammen og 89 beskadigedes. I flere Flækker og mindre Stæder har Ulykken efterladt ligesaa sørgelige Spor. En Landsby er bleven aldeles tilintetgjort. Ødelæggelsen har i det Hele hæriet ikke mindre end 40 ved Flodens Bredder beliggende Flækker og Landsbyer og Elendigheden er grændseløs. Mere herom i et følgende Nummer Donauflodens Ødelæggelser udstrække sig vidt og bredt, Af mange store Landsbyer er ikke Spor tilbage, og Lig kastes op paa Strandbredderne i hundredeviis. J Presburg er udbrudt en næsten epidemisk Sygdom. Den lidte Skade, i Pesth paa Huse og Varer anslaaes til over 70 Mill. Gl. Ogsaa Weichselen er steget over sine Bredder og har oversvømmet Warschaus Omegn og hele store Landstrækninger. Vandet var her steget saa pludseligt, at Jndvaanerne havde i flere Dage maattet sidde paa Tagene.
Aalborg Stiftstidende, 1838-04-11
Staden Brussa, i Tyrkiet, med 46,000 Jndvaanere, er næsten aldeles afbrændt.
Aalborg Stiftstidende, 1838-04-11
Fra Frankfurt meldes, at Baron Anselm Salomon v. Rothschild, som nylig var i Kjøbenhavn, har af Hs. M. Kongen af Danmark faaet Dannebrogsordenen.
Aalborg Stiftstidende, 1838-04-11
Indenrigsministeriet i Paris har bevilget Adjuncten hos Mairen i en lille fransk Stad, som Fader til - 31 Børn, en Understøttelse af 200 Franes. Mairen i samme Stad har - 24 Børn. For ikke længe siden døde i Beaumont et Ægtepar, hvor af Manden var 90, Konen 82 Aar. De havde i 64 Aa levet sammen i det kjærligste Ægteskab. En kortvarig Sygdom, hvoraf de Begge paa een Dag bleve angrebne, endte paa een Dag, og næsten i samme Time, deres Tilværelse. Een Grav forener nu dette trofaste Par.
Aalborg Stiftstidende, 1838-04-11
J Hamborg falbydes i denne Tid et Sviin af engelsk Race, der er 8 Fod og 8 T. langt og veier 1140 Pd.
Aalborg Stiftstidende, 1838-04-11
J Bamberger Dagblad" af 5te Febr. bliver blandt de Fødte ogsaa nævnt en Michael Keliner, hertugelig Postillionsbarn.
Aalborg Stiftstidende, 1838-04-11
De politiske Forhold i Hannover. (Sluttet.) Saaledes ere da alle de Forhaabninger, som man byggede, først paa Landet, saa paa Embedsmændene, Vælgerne, dernæst paa Stænderforsamlingen og endelig paa Forbundsdagen, forsvundne. Efterat Kongen havde erklæret Grundloven, af 1833 for ugyldig, ere Stændernes Medlemmer valgte efter den af 1819, de ere sammentraadte og beskjæftige sig allerede med at raadslaae om det nye Forfatnings-Udkast. Enhver, der mener det ærligt med Fyrstens og Landets Vel, kan kun være tilfreds med denne Udvikling af det opkastede Stridspørgsmaal, Efterat Kongen havde erklæret Statsgrundloven af 1833 ugyldig, fordi den indskrænkede hans Rettigheder, var det det Hensigtsmæssigste, at Landets Repræsentanter traadte sammen, som Folkets Organer, for at raadslaae om denne Gienstand og gien oprette et Forhold mellem Fyrsten og Landet, i hvilket Enhver kunde see sine Rettigheder sikkrede. Uden denne Stændernes Sammentrædelse, vilde det Værste have været at befrygte, og man havde da seet en Tvistighed opstaae, maaske af lang Varighed, der, for Landets Vel, maa eendes saa hurtigt som muligt. Det er herved at beklage, at flere Valgeorporationers Deputerede, og navnligen fra flere af Landets større Stæder, ei tage Deel i denne Stænderforsamling. Grunden skal ligge i formelle Forhold. Da disse Deputeredes Fraværelse hverken kan forandre eller hemme denne Forsamlings factiske eller retslige Existents, da Forhandlingerne, som det viser sig, gaae deres Gang ogsaa uden disse Medlemmers Nærværelse, og da det kun er deres Jndsigter og Kundskaber, som deres Udeblivelse berøver Regjeringen og Landet, saa var det meget at ønske, at hine Corporationers Deputerede vilde indtræde, for at Forsamlingens vigtige Forhandlinger og navnligen angaaende Udkastet til den nye Grundlov ikke skulde finde Sted, uden de større Stæders Deeltagelse. Vistnok er den nærværende almindelige Stænderforsamlings Forhold vanskelige, men Landets Vel er ikke afhængigt af en Forfatnings isolerede Bestemmelser, som kun eragtes hensigtsmæssige af den ene Part, men det bestaaer bedst ved at holde det Rette i Hævd og ved at vedligeholde en god Forstaaelse mellem Kongen og det Land, han regjerer.
Aalborg Stiftstidende, 1838-04-11
Fædrelandet. Kjøbenhavn, den 7de April Af Søetaten ere iaar følgende Officerer udcommanderede: med Fregatten Rothal (bestemt til Middelhavet) Cpt. Dahlerup, Cpt. Lieutn. Fischer og Liebmann, Pr. Lieutn. M. Suenson, Flensborg og Thulstrup, Sec. Lieutn. C. Meyer, C. Wulff, W. Lund, Kinck, Buchwaldt, Wilde og Schønheyder; Corvetten Flora" (Cadetskib) Cpt. Thomsen, Pr. Lt. Kokke, Ept=Lt. Petersen, Sec. Lt. Ibsen, O. Suenson og Pedersen; Corvetten Diana" (Vagtskib ved Helsingør, hvor den indtræffer d. 17de Dennes) Cpt. Zahrtmann, Pr. Lieut. Oxholm, Sec. Lieut. C. Tuxen, Moe og Gandil; Briggen, St. Croix" (til Vestindien, Cpt.-Lieut. Schneider, Pr. Lieut. A. Meyer og Steenback, Sec. Lt. Wrisberg, Hagen og Kjøbke; Briggen, Allart, (ligeledes til Vestindien) Cpt. Lt. Ellbrecht, Pr. Lt. Krieger og Paludan, Sec. Lt. S. Lund, Skibsted og Hedemann, til Nyborg Ept. Lt. F. Paludan og Pr. Lt. Næser; til Altona Cpt. L. 1 Aschehoug, Pr. L. Meiners; til Trekroner Cpt. Lt. Sletting og Pr. Lt. Schmidt; til Tønningen Pr. Lt. Normann; Dampskibet, Kiel" Ept. L. P. S. Kjerulff, til Søopmaaling Sec. Lt. Bøcker og Bruun.
Aalborg Stiftstidende, 1838-04-11
Ved Kunstacademiets Aarsfest d. 31te Marts uddeeltes Medailler og Præmier til følgende Elever af Academiet: den store Guldmedaille: Eddelin, A. Müller og Nebelong; den lille Guldmedaille: Westphal, Borup og Chr. Møller; Æresmedaillen forArchitecter: Winstrup; den store Sølvmedaille: Dreyer, Halsted, Westfall, N. Kock, D. Jensen, A. Kollberg, Winstrup og Gertner; den lille Sølvmedaille: A. Thomsen, Plum, FiebigGertner, Conradsen, Rademacher og Løfler, og Præmier i Ornamentfaget. J. Rasmussen, H. Mortensen, Alexandersen og A. Mogensen. Academiet udsætter iaar 10 Opgaver til den Neuhausenske Concurs.
Aalborg Stiftstidende, 1838-04-11
Hr. Hans Chr. Aggersborg er allern, udnævnt til
Aalborg Stiftstidende, 1838-04-11
Vexelmægler heri Staden. Md. Holst, som, formedelst Upasselighed, ikke hidtil i denne Saison har kunnet betræde Scenen, fremtraadte igjen i Tirsdags som Regisse i Svend Dyrings Huus". Ved sin Indtrædelse modtoges hun af Publicum med varme Bifaldsyttringer. - Jfr. Lichtenstein (bekjendt i Provindserne fra det Beckerske Selskabs Forestillinger) vil debutere i Titelrollen i Halevys Opera Jødinden, der vil komme til Opførelse i Mai. Hendes smukke og kraftfulde Syngestemme, er, efter hendes forløbige Ansættelse ved Theatret, bleven udviklet og dannet under Veiledning af Kammermusicus, og Syngemester Lüders.
Aalborg Stiftstidende, 1838-04-11
Dampskibet, Frederik den Sjette, vil for iaar begynde dets ugentlige Farter paa Travemünde Mandagen d. 9de April og paa Kiel Fredagen d. 13de April, anløbende Møen og Falster. Den Plan, som for henved 2 Aar siden kundgjordes om Oprettelsen af et Selskab, hvis Formaal skulde være at forskaffe især ugifte Mænd af de dannede Classer simpel, men god Middagspise i et ikke alt for blandet Selskab, og som dengang strandede, i Særdeleshed fordi man ikke troede at kunne lade den træde i Virksomhed forinden det talte idetmindste 200 Deeltagere, agter nu en Spisevært her i Staden, ved Navn Sørensen, at realisere fra 1ste Mai d. A. Han har til den Ende leiet et stort Locale i Dronningens Tvergade, Nr. 335, hvor der er en Sal for Beværtning af 300 Personer og tilstødende Værelser til Conversation, Tobaksrygen a. Naar 20 Personer have tegnet sig som Deeltagere, ansees Selskabet som etableret og nye Medlemmer antages af Stifterne, Love og Vedtægter forfattes a. Prisen, er foreløbigen ansat til 3 Rbd. 3 Mk. pro persona, som maanedligen forud betales. Værten vil aflægge Regnskab til Bestyrerne og nedsætte Prisen, naar der findes Grund dertil, navnligen naar Medlems=Antallet stiger til 200. Ogsaa udenfor Spisetiden bliver Localet til Afbenyttelse og Beværtning for Deeltagerne, til en billig Priis efter Taxt; Aviser skulle holdes til Afbenyttelse; Abonnementet er kun bindende, for een Maaned. (Kbhpst.)
Aalborg Stiftstidende, 1838-04-11
I Adresseavisen sees bekjendtgjort Planen til en allernaadigst tilladt Bortlodning af qvindelige Haandarbeider, bestaaende af gode og nyttige Ting, hvorved mange Mennesker sættes i Virksomhed, og som retter sig efter Classelotte opriets Gevinster. Dette Lotteri, der anbefaler sig i industrie Henseende, har to Afdelinger, nemlig eet for Damer og eet for Herrer. Entrepreneuren for samme, der boer i Kjøbenhavn, vil paa flere Steder antage paalidelige Mænd til Commissionairer.
Aalborg Stiftstidende, 1838-04-11
Capt. Hess, som i Torsdags gjorde en Provetour med Dampskibet Frederik den Sjette, forbi Stevns, beretter, at fra Stevns og Vester efter til Møen laae en Mængde Driviis, Falsterbo Rev, og saa langt han kunde øine Østerefter, var aldeles tillagt. Skibe har han ikke kunnet observere.
Aalborg Stiftstidende, 1838-04-11
Ledige Embeder. Skovfogedtjenesten Uelsbyholz under Flensborg Amt.
Aalborg Stiftstidende, 1838-04-11
Befordringer og Afgang. Den 27de Marts er hidtilværende Timelærer ved Slagelse lærde Skole, Cand. theol. H. F. F. Kieler, beskikket til Adjunct ved bemeldte Skole. D. 3die April er Valget af Kammerherre og Landraad D. H. Bülow, C. af Db. og Domd., til Verbitter for det adelige Kloster i Jtzehoe allern, stadfæstet.
Aalborg Stiftstidende, 1838-04-11
Kjøbenhavns Torvepriser, den 8de April. Rug, 4 Rd. 64 s. a 5 R. - s. Ærter, 4 Rd. 56 s. a 5 R. 32 s. Hvede, 5 Rd. 88 s. a 6 R. 32 s. Flæsk, røget, 1 Rd. 92 s. a 2 R. 16 s. Byg, 2rad., 3 Rd. 32 s. a 3 Rbs. - grøns., 1 Rd. 76 s. a 1 R. 92 s. Ditto, brad., 3 Rd. 16 s. a 3 R. 32 s. Smør, Pd., 2 Mk. 7 s. a 1 Mk. 9 s. Havre, 2 Rd. 56 s. a 2 R. 88 s. Æg, Snes., 1 Mk. 7 s. a 1 Mk. 8 s., Sjællandsk Smør, Frog., 12 Rd. 24 s. a 13 Rd. 24 s.